**Prizoniera clipelor frumoase.**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prizoniera clipelor frumoase.

Veşnic prizonieră sunt,

în mantra caldă-a unui cânt,

ce mă învăluie-n culoare

şi mă transformă-n repetare.

Sunt prizonieră veşnic,

ca ceara adunată-n sfeşnic,

ca floarea galbenă deschisă,

topită-n flacăra aprinsă.

Sunt prizoniera degetelor moi,

alunecând pe umerii mei goi,

emoţia sonoră a sunetului viu,

cădere-n mângâierea unui fulg albiu.

Sunt prizoniera vântului de seară

şi-a clipelor frumoase care zboară.